Realestate
రియాల్టీపరంగా హైదరాబాద్‌కు మరింత జోష్‌
హైదరాబాద్‌: రియాల్టీరంగంపరంగాను, ఆఫీస్‌ స్పేస్‌పరం గాను హైదరాబాద్‌ ఎంతో ప్రోత్సాహకరంగా ఉన్నట్లు సర్వేలు చెపు తున్నాయి. నగరంలో రియాల్టీరంగం ప్రోత్సాహకరంగా ఉందని, ఐటి, ఐటిసేవల ఆధారిత రంగాల వృద్ధితో ఆఫీస్‌ స్పేస్‌కు కూడా మంచి డిమాండ్‌ ఫెరుగుతున్నదని అలాగే రియాల్టీ కొనుగోళ్లు కూడా కొంత ఊతం అందుకుంటున్నట్లు కామన్‌ఫ్లోర్‌డాట్‌కామ్‌ ప్రకటించింది. జిహెచ్‌ఎంసి పరంగా చూస్తే వ్యూహాత్మకంగా రోడ్ల అభివృద్ధికి 2700 నుంచి 2800 కోట్లు ప్రకటించింది. మొత్తం పదికోట్లను ప్రాధాన్యతా క్రమంలో వృద్ధి చేస్తోంది. తెంగాణ ప్రభుత్వం ఏరోస్పేస్‌, రక్షణరంగ పార్కుల స్థాపనకు ఎక్కువ మద్దతునిస్తోంది. వచ్చేనాలుగేళ్లలో 2500 కోట్ల విలువైన పెట్టుబడులు ఈ రంగంలో వస్తాయన్నది అంచనా. అలాగే కేంద్రం కూడా తెలంగాణలోని 12 నగరాలకు 416 కోట్లు అమృత్‌ పథకం కింద కేటాయింపులు జరిపింది. వీటివల్ల మౌలిక వన రులు వృద్ధి చెందుతాయని కామన్‌ఫ్లోర్‌ అంచనా వేసింది. పరిశ్రమ లకు నిరంతరాయంగా లైసెన్సులు మంజూరుతో మరింతగా ఇన్వెస్టర్ల ను ఆకర్షిస్తోంది. తెలంగాణప్రభుత్వపరంగా రియాల్టీ, నిర్మాణరంగా లకు మంచి ఊతం ఇస్తున్నదని, బిజినెస్‌ రంగా సత్వర అనుమతులు కొంత పారదర్శక శైలిపోలి ఉండటంతో ఎక్కువ ఊతం ఇస్తున్నట్లు తేలింది. తెలంగాణప్రభుత్వం తాజాగా లీజు, అద్దె విధానాలను సరళీ కృతం చేసిందని, ప్రభుత్వ శాఖలకు, ప్రైవేటు వ్యక్తులు సంస్థలకు కూడా ఈ విధానం వర్తిస్తుంది. ఇక గత ఏడాది గూగుల్‌ ఆసియాలోనే అతిపెద్ద క్యాంపస్‌ ఏర్పాటు చేస్తామని ప్రకటించింది. ఇందుకు 1000 కోట్ల పెట్టుబడులు పెడతామని పకటించింది. ఉబేర్‌ లక్షా 50 వేల చదరపు అడుగులస్థలాన్ని కొనుగోలు చేసింది. కామన్‌ఫ్లోర్‌ రియల్‌ ఇన్‌ సైట్స్‌ ప్రకారంచూస్తే కొత్త అపార్టు మెంట్లు 50శాతం పెరిగినట్లు తేలిం ది. 2014లో 34శాతం మాత్రమే చేపడితే గత ఏడాది మరింతపెరి గాయి. కొండాపూర్‌, గచ్చిబౌలి, కూకట్‌పల్లి, హైఐటెక్‌సిటీ, నిజామ్‌ పేట్‌ వంటివి మంచి మార్కెట్లని ప్రకటించింది. అప్పాజంక్షన్‌, మణి కొండ, బాచుపల్లి, నానక్‌రామ్‌గూడ వంటివి అభివృద్ధి చెందుతున్నట్లు ప్రకటించింది. టాప్‌ పది మార్కెట్ల లో చదరపు అడుగు 2200 నుంచి 4800 రూపాయలవరకూ ఉన్నట్లు కామన్‌ఫ్లోర్‌ అంచనా వేసింది. హైద రాబాద్‌ నగరంలో సగటు కనీస ధర చదరపు అడుగుకు వెయ్యిరూపాయ లుగా ఉంది. ఈ ధరలు కనీసం పది ప్రాంతాల్లో కొనసాగుతున్నట్లు అంచ నా వేసింది. ఇతర మెట్రోనగరాలతో పోలిస్తే హైదరాబాద్‌లో 40 లక్షలు, రూ.40-70లక్షలు, రూ.70 లక్షలకుపైబడిన ప్రాజెక్టుల్లో మంచి కదలిక ఉందన్నారు. 850చదరపు అడుగులనుంచి 1600చదరపు అడుగుల విస్తీ ర్ణంలో ఎక్కువ మార్కెట్లు కనిపిస్తున్నట్లు అంచనా వేసింది. జూబ్లిహిల్స్‌, బంజారాహిల్స్‌ మార్కెట్లలో అత్యధికవాటా ఉన్నాయి. సికింద్రాబాద్‌, మలక్‌పేట్‌ రెసిడెన్షియల్‌ మార్కెట్లు కీలకదశలోఉన్నట్లు అంచనా వేసింది.